CELEX: 32019D0948
Language: el
Date: 2019-05-29 00:00:00
Title: Απόφαση (ΚΕΠΠΑ) 2019/948 της Επιτροπής Πολιτικής και Ασφάλειας, της 29ης Μαΐου 2019, σχετικά με τον διορισμό του διοικητή δυνάμεων της αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) και για την κατάργηση της απόφασης (ΚΕΠΠΑ) 2018/1791 (EUTM Mali/1/2019)

11.6.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 152/72
               
            
         ΑΠΟΦΑΣΗ (ΚΕΠΠΑ) 2019/948 ΤΗΣ ΕΠΙΤΡΟΠΗΣ ΠΟΛΙΤΙΚΗΣ ΚΑΙ ΑΣΦΑΛΕΙΑΣ
         της 29ης Μαΐου 2019
         σχετικά με τον διορισμό του διοικητή δυνάμεων της αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) και για την κατάργηση της απόφασης (ΚΕΠΠΑ) 2018/1791 (EUTM Mali/1/2019)
         Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
         Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 38,
         Έχοντας υπόψη την απόφαση 2013/34/ΚΕΠΠΑ του Συμβουλίου, της 17ης Ιανουαρίου 2013, για στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) (1) και ιδίως το άρθρο 5,
         Εκτιμώντας τα ακόλουθα:
         
                     (1)
                  
                  
                     Δυνάμει του άρθρου 5 παράγραφος 1 της απόφασης 2013/34/ΚΕΠΠΑ, το Συμβούλιο εξουσιοδότησε την Επιτροπή Πολιτικής και Ασφάλειας (ΕΠΑ) να λαμβάνει αποφάσεις για την άσκηση του πολιτικού ελέγχου και της στρατηγικής καθοδήγησης της EUTM Mali, συμπεριλαμβανομένων των αποφάσεων για τον διορισμό των επόμενων διοικητών δυνάμεων της αποστολής της ΕΕ για την EUTM Mali.
                  
               
                     (2)
                  
                  
                     Στις 6 Νοεμβρίου 2018, η ΕΠΑ εξέδωσε την απόφαση (ΚΕΠΠΑ) 2018/1791 (2), με την οποία διορίστηκε διοικητής δυνάμεων της αποστολής της ΕΕ για την EUTM Mali ο ταξίαρχος Peter MIROW.
                  
               
                     (3)
                  
                  
                     Στις 24 Απριλίου 2019, η Αυστρία πρότεινε τον διορισμό του ταξιάρχου Christian HABERSATTER ως διοικητή δυνάμεων της αποστολής της ΕΕ για την EUTM Mali, σε αντικατάσταση του ταξιάρχου Peter MIROW, από τις 12 Ιουνίου 2019.
                  
               
                     (4)
                  
                  
                     Στις 24 Απριλίου 2019, η στρατιωτική επιτροπή της ΕΕ υποστήριξε την εν λόγω εισήγηση.
                  
               
                     (5)
                  
                  
                     Θα πρέπει συνεπώς να ληφθεί απόφαση σχετικά με τον διορισμό του ταξιάρχου Christian HABERSATTER.
                  
               
                     (6)
                  
                  
                     Η απόφαση (ΚΕΠΠΑ) 2018/1791 θα πρέπει να καταργηθεί.
                  
               
                     (7)
                  
                  
                     Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, που προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και την εφαρμογή αποφάσεων και δράσεων της Ένωσης που έχουν συνέπειες στην άμυνα. Ως εκ τούτου, η Δανία δεν συμμετέχει στη θέσπιση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Ο ταξίαρχος Christian HABERSATTER διορίζεται διοικητής δυνάμεων της αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali), από τις 12 Ιουνίου 2019.
         
         
            Άρθρο 2
            Η απόφαση (ΚΕΠΠΑ) 2018/1791 καταργείται.
         
         
            Άρθρο 3
            Η παρούσα απόφαση αρχίζει να ισχύει στις 12 Ιουνίου 2019.
         
         
            Βρυξέλλες, 29 Μαΐου 2019.
            
               
                  Για την Επιτροπή Πολιτικής και Ασφάλειας
               
               
                  Η Πρόεδρος
               
               S. FROM-EMMESBERGER
            
         
         
            (1)  ΕΕ L 14 της 18.1.2013, σ. 19.
         
            (2)  Απόφαση (ΚΕΠΠΑ) 2018/1791 της Επιτροπής Πολιτικής και Ασφάλειας, της 6ης Νοεμβρίου 2018, σχετικά με τον διορισμό του διοικητή δυνάμεων της αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) (EUTM Mali/2/2018) (ΕΕ L 293 της 20.11.2018, σ. 34).